

**ОБЩИНСКИ СЪВЕТ БЯЛА СЛАТИНА**

**3200 Бяла Слатина, ул.“Климент Охридски” 68;**

**e-mail:** **obs@oabsl.com****obs\_bslatina@abv.bg** **www.byala-slatina.com**

**Изх. № ……………………………**2019г.

**ДО**

**ОБЩИНСКИ СЪВЕТ**

**БЯЛА СЛАТИНА**

**ДОКЛАД**

**От Ангел Ангелов, председател на Комисия по нормативна уредба и конфликт на интереси**

**ОТНОСНО:** Изпълнение на Решение № 866/35.04.2019 г. за провеждане на процедурата по избор на кандидати за съдебни заседатели за Районен съд Бяла Слатина, съгласно изискванията на Закона за съдебната власт.

 **УВАЖАЕМА ГОСПОЖО ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В Общински съвет Бяла Слатина постъпи писмо от Окръжен съд Враца с вх. № 1100-267 / 09.04.19 г., с което уведоми Общински съвет Бяла Слатина, че мандатът на съдебните заседатели към Районен съд Бяла Слатина изтича към 15.01.2020 г., поради което трябва да бъде открита процедура за определяне на съдебни заседатели.

 Съгласно Решение на Общото събрание на съдиите от Окръжен съд Враца, проведено на 20.03.2019 г., броят на съдебните заседатели за Районен съд Бяла Слатина, които следва да бъдат избрани от Общински съвет Бяла Слатина, бе определен на 15 броя.

При внасяне на предложенията, комисията и общинските съветници следваше да се съобразяват с изискванията на чл. 68, ал. 5, изр. 2 от ЗСН, като най-малко 10 на сто от тях да са с квалификация в областта на педагогиката, психологията и социалните дейности. Кандидатите следваше да отговарят на изискванията по чл. 67, ал. 1 и чл. 69, ал. 2 от ЗСВ и за тях да не са налице пречките по чл. 67, ал. 3 от ЗСВ.

Със свое Решение № 866 / 25.04.2019 г. Общински съвет Бяла Слатина откри процедура за определяне на съдебни заседатели за Районен съд Бяла Слатина, като определи срокове за подаване на документи от кандидатите, дата за събеседване на допуснатите кандидати, а също така избра Комисията по нормативна уредба и конфликт на интереси за Комисия по провеждането на процедурата по избор на кандидати за съдебни заседатели, и й възложи конкретни действия във връзка с процедурата по избор на кандидати.

В определения в Решение № 866 / 25.04.2019 г. срок (10.06.2019 г.) бяха подадени 15 заявления от кандидати за съдебни заседатели. На своето заседание на 17.06. Комисията прегледа постъпилите документи и установи, че от тях напълно редовни са документите на 4-ма кандидати. Документите на 2-ма кандидати съдържат всички изискуеми документи, но част от тях са издадени след датата, посочени като краен срок за подаване на документите и са били подадени от кандидатите допълнително, след крайния срок. 9 кандидати са с липсващи изискуеми документи.

В тази ситуация Комисията не можеше да проведе събеседване и в последствие да предложи на Общинския съвет предложение за одобряване на изисквания брой (15) кандидати.

 Това наложи удължаване на срока за приемане на документи по откритата с Решение № 866 / 25.04.2019 г. процедура за определяне на съдебни заседатели за Районен съд Бяла Слатина и определяне на нови дати за събеседване с кандидатите.

 На заседанието през месец юни Общинският съвет прие Решение № 896 / 27.06.2019 г. и определи нови срокове:

На 23.07. комисията проведе събеседване с одобрените кандидати и предлага на Общинския съвет да вземе следното

**Р Е Ш Е Н И Е :**

 На основание чл. 68а, ал. 4 от ЗСВ, чл. 21, ал. 1, т. 23 и ал. 2 от ЗМСМА и чл. 5, ал. 1, т. 22 от ПОДОСНКВОА,

предлага на Общото събрание на Окръжен съд Враца да избере следните съдебни заседатели за Районен съд Бяла Слатина за мандат 2020 – 2023 г.:

|  |  |
| --- | --- |
| 1 | Валентина Игнатова |
| 2 | Дамян Яричков |
| 3 | Дарина Кръстева-Вълешкова |
| 4 | Дияна Мариновска |
| 5 | Красимира Борисова |
| 6 | Красимир Кирилов |
| 7 | Лена Симеонова |
| 8 | Маргарита Семкова |
| 9 | Мая Николова |
| 10 | Мирена Бочева |
| 11 | Натали Огнянова |
| 12 | Петя Петрова |
| 13 | Пламен Петров |
| 14 | Фейсал Кариманов |
| 15 | Цветелина Андровска- Илиева |

**ПРЕДСЕДАТЕЛ НА**

**КОМИСИЯ ПО НОРМАТИВНА УРЕДБА**

**И КОНФЛИКТ НА ИНТЕРЕСИ**

/Ангел Ангелов**/**